CELEX: 62013CA0333
Language: da
Date: 2014-11-11 00:00:00
Title: Sag C-333/13: Domstolens dom (Store Afdeling) af 11. november 2014 — Elisabeta Dano og Florin Dano mod Jobcenter Leipzig (anmodning om præjudiciel afgørelse fra Sozialgericht Leipzig — Tyskland) (Fri bevægelighed for personer – unionsborgerskab – ligebehandling – statsborgere i en medlemsstat, der ikke udøver økonomisk aktivitet, og som opholder sig på en anden medlemsstats område – disse personers udelukkelse fra at modtage særlige ikke-bidragspligtige kontantydelser i medfør af forordning (EF) nr. 883/2004 – direktiv 2004/38/EF – ret til ophold i mere end tre måneder – artikel 7, stk. 1, litra b), og artikel 24 – betingelsen om tilstrækkelige midler)

19.1.2015   
            
            
               DA
            
            
               Den Europæiske Unions Tidende
            
            
               C 16/4
            
         
      Domstolens dom (Store Afdeling) af 11. november 2014 — Elisabeta Dano og Florin Dano mod Jobcenter Leipzig (anmodning om præjudiciel afgørelse fra Sozialgericht Leipzig — Tyskland)
      (Sag C-333/13) (1)
      
      (Fri bevægelighed for personer - unionsborgerskab - ligebehandling - statsborgere i en medlemsstat, der ikke udøver økonomisk aktivitet, og som opholder sig på en anden medlemsstats område - disse personers udelukkelse fra at modtage særlige ikke-bidragspligtige kontantydelser i medfør af forordning (EF) nr. 883/2004 - direktiv 2004/38/EF - ret til ophold i mere end tre måneder - artikel 7, stk. 1, litra b), og artikel 24 - betingelsen om tilstrækkelige midler)
      (2015/C 016/05)
      Processprog: tysk
      
         Den forelæggende ret
      
      Sozialgericht Leipzig
      
         Parter i hovedsagen
      
      
         Sagsøgere: Elisabeta Dano og Florin Dano
      
         Sagsøgt: Jobcenter Leipzig
      
         Konklusion
      
      
                  1)
               
               
                  Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger, som ændret ved Kommissionens forordning (EU) nr. 1244/2010 af 9. december 2010, skal fortolkes således, at »særlige ikke-bidragspligtige kontantydelser« som omhandlet i forordningens artikel 3, stk. 3, og artikel 70 er omfattet af anvendelsesområdet for nævnte forordnings artikel 4.
               
            
                  2)
               
               
                  Artikel 24, stk. 1, i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF, sammenholdt med direktivets artikel 7, stk. 1, litra b), og artikel 4 i forordning nr. 883/2004, som ændret ved forordning nr. 1244/2010, skal fortolkes således, at de ikke er til hinder for en medlemsstats lovgivning, hvorefter statsborgere fra andre medlemsstater er udelukket fra at modtage visse »særlige ikke-bidragspligtige kontantydelser« som omhandlet i artikel 70, stk. 2, i forordning nr. 883/2004, mens disse ydelser tildeles værtsmedlemsstatens statsborgere, som befinder sig i samme situation, for så vidt som disse statsborgere fra andre medlemsstater ikke har en ret til ophold i værtsmedlemsstaten i medfør af direktiv 2004/38.
               
            
                  3)
               
               
                  Den Europæiske Unions Domstol har ikke kompetence til at besvare det fjerde spørgsmål.
               
            
         (1)  EUT C 226 af 3.8.2013.